འབྲིང་རིམ་མི་དམངས་ཁྲིམས་ཁང་དང་པོས་ཞིབ་གཅོད་ལས་ཤེས་པ་ནི།ཞུ་སྦྱོར་ཕྱི་མ་ཧྥན་ཙིན་ཡུས་དེལརྒྱལ་ཁབ་ལས་བྱེད་མི་སྣ་ཞིག་ཡིན་པའི་ཆ་ནས།ཁོ་བོས་ལས་གནས་ཀྱི་དབང་ཆ་སྤྱད་དེ་གཞན་གྱི་རྒྱུ་ནོར་གཡོ་ལེན་བྱས་པ་དང་།གཞན་གྱི་ཁེ་ཕན་ལྐོག་ཧམ་བྱས་པའི་བྱ་སྤྱོད་ཀྱིས་ལྐོག་རྔན་སྤྲོད་ལེན་གྱི་ཉེས་པ་བཟོས་ཟིན་པ་མ་ཟད།སྙད་འདོགས་གཡོ་ལེན་གྱི་ཉེས་པའང་བཟོས་ཟིན།ཧྥན་ཙིན་ཡུས་ཀྱིས་བཟོས་པའི་ཉེས་སྤྱོད་དག་ལས་དངུལ་གྱི་ཁ་གྲངས་འབོར་ཆེན་ཡིན་པ་དང་།ངོ་བོ་ཧ་ཅང་ཚབས་ཆེ།ཉེས་སྤྱོད་ཐ་དག་ཁྲིམས་ལྟར་ནན་གྱིས་ཉེས་ཆད་གཅོད་དགོས།ཧྥན་ཙིན་ཡུས་ཀྱིས་རྩད་ཞིབ་གྱི་གོ་རིམ་ཁྲོད་དུ།རང་འགུལ་གྱིས་གྱོད་དོན་ཞིབ་གཅོད་ལས་ཁུངས་ཀྱིས་རྒྱུས་ལོན་བྱས་པ་ཆ་མི་ཚང་བའི་ལྐོག་རྔན་བྱ་སྤྱོད་དག་ངོས་ལེན་བྱས་པ་དང་།ངོས་ལེན་རྣམ་འགྱུར་ཅུང་ལེགས་པོ་འདུག་པ་མ་ཟད་གཡོ་ལེནདང་ལྐོག་ལེན་་བྱས་པའི་མ་དངུལ་དག་སྐྱིན་ཚབ་འཇལ་ཟིན་པས།ཁྲིམས་ལྟར་ཁོ་བོའི་ཉེས་སྤྱོད་དེ་སྲོག་ཁྲིམས་གཅོད་དགོས་པའི་གྱོད་དོན་དུ་ངོས་འཛིན་བྱས་མོད།དེ་མ་ཉིད་དུ་ལག་བསྟར་བྱེད་མི་དགོས་པ་རེད།ཁོ་བོའི་སྙད་འདོགས་གཡོ་ལེན་གྱི་ཉེས་སྐྱོན་ལ་ཅུང་གུ་ཡངས་བྱུང་།